ચીનની સતત વધી રહેલી માંગને પગલે, 2008ની નાણાકીય કટોકટી પછી ગત વર્ષે નેચરલ ગેસ ઉદ્યોગનો વિકાસ સૌથી વધુ ઝડપી ગતિએ થયો હતો. ઊર્જા ક્ષેત્રે આગેવાન કંપની બીપીના જણાવ્યા મુજબ ચીનની માગની સાથોસાથ આખા જગતની ઊર્જા માગનો ધરખમ વિકાસ થયો છે. ઈએઆઈએ આ સપ્તાહે કહ્યું હતું કે બીજા ત્રિમાસિકમાં અમેરિકાનું નેચરલ ગેસ માર્કાટિંગ પ્રતિદિન 1.17 અબજ ક્યુબીક ફૂટ વધીને દૈનિક 87.35 બીસીએફ થયું હતું. એજન્સીએ જૂનના ટૂંકાગાળાના આઉટલુકમાં કહ્યું હતું કે ત્રીજા ત્રિમાસિકમાં એનર્જી માગ દૈનિક 1.09 બીસીએફ વધીને 88.22 બીસીએફ રહેવાનું અનુમાન છે.